CELEX: 62013CN0254
Language: et
Date: 2013-05-08 00:00:00
Title: Kohtuasi C-254/13: Eelotsusetaotlus, mille on esitanud Hof van beroep te Brussel (Belgia) 8. mail 2013 — Orgacom BVBA versus Vlaamse Landmaatschappij

20.7.2013   
            
            
               ET
            
            
               Euroopa Liidu Teataja
            
            
               C 207/26
            
         Eelotsusetaotlus, mille on esitanud Hof van beroep te Brussel (Belgia) 8. mail 2013 — Orgacom BVBA versus Vlaamse Landmaatschappij
   (Kohtuasi C-254/13)
   2013/C 207/41
   Kohtumenetluse keel: hollandi
   
      Eelotsusetaotluse esitanud kohus
   
   Hof van beroep te Brussel
   
      Põhikohtuasja pooled
   
   
      Apellatsioonkaebuse esitaja: Orgacom BVBA
   
      Vastustaja apellatsioonimenetluses: Vlaamse Landmaatschappij
   
      Eelotsuse küsimused
   
   
               1.
            
            
               Kas 23. jaanuari 1991. aasta dekreedi keskkonna kaitsmise kohta väetistest lähtuva reostuse eest artikli 21 §-s 5 kirjeldatud impordimaksu, mida tuleb tasuda üksnes teistest liikmesriikidest Flandria piirkonda imporditavalt loomsete ja teiste väetiste ülejäägilt, olenemata sellest, (kas) väetise ülejääki töödeldakse edasi või tuuakse see Flandria piirkonna territooriumil turule, ja mille kohaselt peab väetise ülejäägi impordilt sissenõutava maksu tasuma importija, samal ajal kui Flandria piirkonnas toodetud väetise ülejäägi puhul nõutakse maks sisse tootjalt, tuleb käsitada ELTL artiklis 30 nimetatud imporditollimaksuga samaväärse toimega maksuna, kuigi liikmesriik, kust väetise ülejääk eksporditi, näeb selle ekspordil teistesse liikmesriikidesse ise ette maksu vähendamise?
            
         
               2.
            
            
               Kui 23. jaanuari 1991. aasta dekreedi keskkonna kaitsmise kohta väetistest lähtuva reostuse eest artikli 21 §-s 5 kirjeldatud impordimaksu, mida tuleb tasuda üksnes teistest liikmesriikidest Flandria piirkonda imporditavalt loomsete ja teiste väetiste ülejäägilt, ei tule käsitada imporditollimaksuga samaväärse toimega maksuna: kas nimetatud impordimaksu tuleb sellisel juhul käsitada ELTL artiklis 110 nimetatud diskrimineeriva maksuna, mis kehtestatakse teiste liikmesriikide kaupadele, kuna Flandria piirkonnas toodetud loomsetelt väetistelt tuleb tasuda põhimaks, mis on ette nähtud siseriiklike õigusnormidega ja mille määr on olenevalt tootmismeetodist erinev, samal ajal kui imporditud väetiste ülejäägilt sissenõutava maksu määr on olenemata tootmismeetodist (sh loomsest päritolust või P2O5N sisaldusest) ühtne, olles kõrgem kui Flandria piirkonnas toodetud loomsete väetiste põhimaksu madalaim määr 0,00 eurot, kuigi liikmesriik, kust väetise ülejääk eksporditakse, näeb selle ekspordil teistesse liikmesriikidesse ise ette maksu vähendamise?